[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 5.8.2009

COM(2009) 419 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

Ετήσια έκθεση προς την αρμόδια για την απαλλαγή αρχή σχετικά με τους εσωτερικούς ελέγχους που διεξήχθησαν το 2008 (Άρθρο 86 παρ. 4 του δημοσιονομικού κανονισμού) {SEC(2009) 1102}

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγη 3

2. Περιβάλλον εργασίας και πρόγραμμα ελεγχου 3

2.1. Περιβάλλον εργασίας 3

2.2. Οι εξελίξεις της διαδικασίας εσωτερικού ελέγχου 4

2.3. Εφαρμογή του προγράμματος εσωτερικών ελέγχων της ΥΕΕ 4

2.4. Αποδοχή των συστάσεων και απόψεις των ελεγχομένων και των ενδιαφερομένων μερών 8

3. Κύριες διαπιστώσεις και συστάσεις 8

4. Συμπεράσματα 13

1. Εισαγωγή

Η παρούσα έκθεση ενημερώνει την αρμόδια για την απαλλαγή αρχή σχετικά με το έργο που έχει επιτελέσει η Υπηρεσία Εσωτερικού Ελέγχου (ΥΕΕ) της Επιτροπής, σύμφωνα με το άρθρο 86 παράγραφος 4 του δημοσιονομικού κανονισμού (ΔΚ). Βασίζεται στην έκθεση της ΥΕΕ για τις βασικές διαπιστώσεις του ελέγχου, δυνάμει του άρθρου 86 παράγραφος 3 του ΔΚ, και, σύμφωνα με τα επαγγελματικά πρότυπα, στις περιπτώσεις σημαντικής έκθεσης σε κινδύνους, σε θέματα ελέγχου και σε ζητήματα εταιρικής διακυβέρνησης.

Η παρούσα έκθεση βασίζεται στις ελεγκτικές και συμβουλευτικές εκθέσεις της ΥΕΕ που ολοκληρώθηκαν το 2008[1]. Καλύπτει ελεγκτικές και συμβουλευτικές εργασίες που αφορούν μόνον τις γενικές διευθύνσεις, τις υπηρεσίες και εκτελεστικούς οργανισμούς της Επιτροπής. Δεν καλύπτει τις εργασίες της ΥΕΕ σχετικά με άλλους οργανισμούς ή φορείς.

Οι αντιδράσεις της Επιτροπής σε σχέση με τις διαπιστώσεις και τα συμπεράσματα του Εσωτερικού Ελεγκτή εκτίθενται στην συγκεφαλαιωτική έκθεση για τις ετήσιες εκθέσεις δραστηριότητας των Γενικών Διευθυντών. Στην εν λόγω συγκεφαλαιωτική έκθεση, που εγκρίθηκε ταυτόχρονα με τις ετήσιες εκθέσεις, η Επιτροπή εκφράζει την άποψή της σχετικά με τα οριζόντια ζητήματα τα οποία έθιξαν ο Εσωτερικός Ελεγκτής, το Ευρωπαϊκό Ελεγκτικό Συνέδριο, και η αρμόδια για την απαλλαγή αρχή, ή τα οποία εντόπισε η επιτροπή παρακολούθησης των ελέγχων και ο Γενικός Διευθυντής της ΓΔ Προϋπολογισμού στην ανακεφαλαιωτική έκθεσή του..

2. Περιβάλλον εργασίας και πρόγραμμα ελεγχου

2.1. Περιβάλλον εργασίας

Τα αναθεωρημένα πρότυπα εσωτερικού ελέγχου άρχισαν να ισχύουν στις αρχές του 2008. Οι γενικές διευθύνσεις κλήθηκαν να επιλέξουν ποια πρότυπα θα υιοθετήσουν κατά προτεραιότητα προκειμένου να αποδείξουν την αποτελεσματικότητά τους. Μετά από αίτημα διάφορων γενικών διευθύνσεων, η ΓΔ BUDG εξέδωσε κατευθυντήριες γραμμές σχετικά με την αξιολόγηση των συστημάτων εσωτερικού ελέγχου για να βοηθήσει τους γενικούς διευθυντές κατά την εκτέλεση αυτού του εγχειρήματος.

Η ΓΔ BUDG προέβη σε ανασκόπηση της σημερινής διαχείρισης κινδύνου της Επιτροπής, η οποία έχει καθιερωθεί εδώ και τρία χρόνια και δύο μήνες.

Έγιναν τροποποιήσεις (από την ΓΓ και τη ΓΔ BUDG) στις πάγιες οδηγίες για την προετοιμασία των ετήσιων εκθέσεων δραστηριοτήτων, ειδικότερα όσον αφορά τη λειτουργία και την αποτελεσματική εφαρμογή των προτύπων εσωτερικού ελέγχου καθώς και την αναφορά γεγονότων που έχουν επιπτώσεις στη φήμη.

Τον Μάρτιο 2008, η Επιτροπή αποφάσισε τη λήψη σειράς μέτρων που πρέπει να ληφθούν σε σχέση με τη δεοντολογία, μεταξύ άλλων και ευρεία συζήτηση, σε όλες τις ΓΔ, του σχεδίου δήλωσης αρχών της επαγγελματικής δεοντολογίας και τον ορισμό ενός αρμοδίου για θέματα δεοντολογίας σε κάθε ΓΔ.

Η ΥΕΕ συνέχισε να έχει την πλήρη υποστήριξη του σώματος των επιτρόπων και της επιτροπής παρακολούθησης της προόδου των εσωτερικών ελέγχων (APC), πράγμα το οποίο της επέτρεψε να διατηρήσει την ανεξαρτησία της και την αντικειμενικότητά της κατά την άσκηση των καθηκόντων της..

2.2. Οι εξελίξεις της διαδικασίας εσωτερικού ελέγχου

Η εξωτερική ποιοτική αξιολόγηση της ΥΕΕ ολοκληρώθηκε τον Ιούλιο 2008, και πιστοποίησε ότι η ελεγκτική δραστηριότητα της ΥΕΕ εντός της Επιτροπής συνάδει γενικά με τα πρότυπα του Ινστιτούτου Εσωτερικών Ελεγκτών (IIA) και τον κώδικα δεοντολογίας. Μεταξύ των ενεργειών που έγιναν μετά την πιστοποίηση αυτή περιλαμβάνεται εξέταση ενός λεπτομερέστερου ορισμού του χώρου των εσωτερικών ελέγχων, ποσοτική εκτίμηση των καλυπτόμενων από τον έλεγχο, ενισχυμένος προγραμματισμός και εκτίμηση κινδύνου αποσκοπώντας σε ενιαία ελεγκτική προσέγγιση, και δημιουργία μιας ομάδας χρηστών των εκθέσεων ελέγχων που εκπόνησε ένα ενημερωμένο πρότυπο έκθεσης των εσωτερικών ελέγχων.

Εξάλλου, για να αποδεσμευτούν πόροι για επιπλέον ελέγχους και να αυξηθεί η κάλυψη, μια νέα στρατηγική παρακολούθησης επικεντρώνεται τώρα σε προσέγγιση με βάση τον κίνδυνο που έχει στόχο μόνο περιοχές υψηλού κινδύνου και σκοπεύει στην εφαρμογή συστάσεων χαρακτηρισμένων ως "ζωτικής σημασίας" ή "πολύ σημαντικών".

Σε συνεργασία των ΥΕΕ, Auditnet και ΓΔ ADMIN εκπονήθηκε ένα πλήρες πρόγραμμα επαγγελματικής εκπαίδευσης για τους εσωτερικούς ελεγκτές. Το πρόγραμμα αυτό επιτρέπει σε όλους τους εσωτερικούς ελεγκτές της Επιτροπής να αναπτύξουν τις απαιτούμενες ικανότητες εντός περιόδου δύο ή τριών ετών σύμφωνα με το πλαίσιο επαγγελματικών πρακτικών του IIA, έτσι ώστε να προετοιμαστούν για τις δοκιμές πιστοποίησης που οργανώνονται από το IIA.

2.3. Εφαρμογή του προγράμματος εσωτερικών ελέγχων της ΥΕΕ

Ενημερώθηκε το στρατηγικό ελεγκτικό πρόγραμμα της ΥΕΕ για την περίοδο 2007-2009 που καταρτίσθηκε σε στενή συνεργασία με τα κλιμάκια εσωτερικού ελέγχου (ΚΕΕ).

Συνολικά, εκτελέστηκε το 89% του προγράμματος εργασίας του 2008 καθώς και το 100% των αποστολών “C1” (εκείνων που σύμφωνα με το πρόγραμμα εσωτερικών ελέγχων που ενέκρινε η επιτροπή παρακολούθησης της προόδου των εσωτερικών ελέγχων (APC), έπρεπε να ολοκληρωθούν μέχρι το τέλος του 2008). Το 2008 ολοκληρώθηκαν 93 εκθέσεις (36 εκθέσεις ελέγχου, 51 εκθέσεις παρακολούθησης, 2 επαληθεύσεις, 1 συμβουλευτική έκθεση και 3 επιστολές συστάσεων)[2]. Περιλήψεις των εν λόγω εκθέσεων ευρίσκονται στο παράρτημα, συνοδευόμενες από ποσοστά αποδοχής και, όπου υπάρχουν, ποσοστά εφαρμογής των συστάσεων.

Κατάλογος των ολοκληρωθεισών εκθέσεων της ΥΕΕ |

ΓΔ | Αποστολή | Ημερομηνία έκδοσης (2008 εκτός αν άλλως αναγράφεται |

Διοικητικά και άλλα συστήματα στήριξης |

ESTAT | Παρακολούθηση της τοπικής διαχείρισης ΤΠ* | 26.2 |

EPSO | Υποβοηθούμενη αυτοαξιολόγηση προτεινόμενου οργανογράμματος | 9.4 |

ECFIN | Εφαρμογή συγκεκριμένων προτύπων εσωτερικού ελέγχου στη ΓΔ ECFIN* | 11.4 |

OPOCE | Συμβάσεις προμηθειών* | 7.5 |

OIL | Αξιολόγηση συγκεκριμένων προτύπων εσωτερικού ελέγχου | 19.5 |

ECFIN | Παρακολούθηση της τοπικής διαχείρισης ΤΠ στη ΓΔ ECFIN* | 27.6 |

Γραφείο Διαχείρισης και Εκκαθάρισης Ατομικών Δικαιωμάτων (ΡΜΟ) | Αποστολές | 11.7 |

BUDG, LS, AIDCO, EAC, INFSO, EACEA | Ανακτήσεις ποσών | 7.10 |

DIGIT | Υποδομή και υπηρεσίες δικτύων εταιρικών δεδομένων | 17.10 |

SCIC | Παρακολούθηση της δημοσιονομικής διαχείρισης, και των συμβάσεων προμηθειών | 3.12 |

ADMIN | Παρακολούθηση της ασφάλειας που διαχειρίζεται η ADMIN-DS | 11.12 |

SJ | Τοπικά συστήματα πληροφορικής | 11.12 |

ADMIN, OIB, INFSO, RTD, SG, TRADE | Δεοντολογία στην Επιτροπή | 12.12 |

DGT | Παρακολούθηση της διαχείρισης της ζήτησης μεταφράσεων | 17.12 |

BUDG | Επιστολή ελέγχου σχετικά με τη δεοντολογία στην Επιτροπή | 19.12 |

SG, BUDG, ADMIN, DIGIT | Επιστολή ελέγχου σχετικά με τις συμβάσεις προμήθειας υλικού πληροφορικής και την παράδοση υπηρεσιών πληροφορικής στην Επιτροπή | 19.12 |

Γραφείο Διαχείρισης και Εκκαθάρισης Ατομικών Δικαιωμάτων (ΡΜΟ) | Παρακολούθηση της κανονικότητας της δημοσιονομικής διαχείρισης, εφαρμογή των δημοσιονομικών κυκλωμάτων | 22.12 |

ADMIN, AGRI, AIDCO, BUDG, COMM, COMP, DEV, EAC, ECFIN, ECHO, ELARG, EMPL, ENV, ESTAT, INFSO, JLS, JRC, LS, MARE, MARKT, OLAF, OPOCE, REGIO, RELEX, RTD, SANCO, SG, TAXUD, TRADE | Παρακολούθηση της επικύρωσης από την ΥΕΕ της αυτοαξιολόγησης που κατήρτισε το ΚΕΕ | Διάφορες ημερομηνίες |

OLAF | Συστήματα πληροφοριών για την καταπολέμηση της απάτης (AFIS) | 21.1.2009 |

OIB | Παρακολούθηση της αξιολόγησης συγκεκριμένων προτύπων εσωτερικού ελέγχου | 22.1.2009 |

OIB | Παρακολούθηση της διαχείρισης συμβάσεων προμηθειών | 23.1.2009 |

Εσωτερικές πολιτικές |

PHEA | Εκτελεστικός Οργανισμός για τη Δημόσια Υγεία | 24.1 |

INFSO | Διαχείριση των συστημάτων αναζήτησης πληροφοριών | 31.3 |

SANCO | Παρακολούθηση της αποτελεσματικότητας και αποδοτικότητας του κύκλου SPP/ABM (προγραμματισμός για τη στρατηγική πολιτική και προγραμματισμός/διαχείριση με βάση τη δραστηριότητα) | 1.4 |

TREN | Παρακολούθηση της αποτελεσματικότητας και αποδοτικότητας του κύκλου SPP/ABM (προγραμματισμός για τη στρατηγική πολιτική και προγραμματισμός/διαχείριση με βάση τη δραστηριότητα) | 11.4 |

EACI | Παρακολούθηση του Εκτελεστικού Οργανισμού για την Ανταγωνιστικότητα και την Καινοτομία (EACI) | 18.4 |

RTD | Διαχείριση των συστημάτων αναζήτησης πληροφοριών | 22.4 |

EAC | Δεύτερος έλεγχος παρακολούθησης του εμπεριστατωμένου λογιστικού ελέγχου | 25.4 |

RTD, INFSO, TREN, ENTR, DIGIT | Επιστολή ελέγχου για την ηλεκτρονική διακυβέρνηση του ΠΠ7 μεταξύ των γενικών διευθύνσεων | 26.5 |

COMP | Παρακολούθηση της αποτελεσματικότητας και αποδοτικότητας του κύκλου SPP/ABM (προγραμματισμός για τη στρατηγική πολιτική και προγραμματισμός/διαχείριση με βάση τη δραστηριότητα) | 29.5 |

MARKT | Παρακολούθηση της τοπικής διαδικασίας διαχείρισης ΤΠ | 17.6 |

ENV | Διαχείριση του CITL στη ΓΔ ENV* | 10.7 |

JLS | Παρακολούθηση της τοπικής διαχείρισης ΤΟ | 14.7 |

JLS | Επιχορηγήσεις υπό επιμερισμένη διαχείριση με το Ευρωπαϊκό Ταμείο Προσφύγων | 4.11 |

COMP | Ανάκτηση προστίμων | 13.11 |

JLS | Συμβάσεις προμηθειών υλικού πληροφορικής | 17.11 |

INFSO | Παρακολούθηση των εκ των υστέρων ελέγχων (2006) | 8.12 |

EACEA | Διαχείριση των επιχορηγήσεων, ανάθεση και σύναψη | 11.12 |

RTD | Παρακολούθηση των εκ των υστέρων ελέγχων (2006) και δημοσιονομικά κυκλώματα και δημοσιονομική διαχείριση (2007) | 11.12 |

TREN-TEN-T | Εσωτερικός έλεγχος του Εκτελεστικού Οργανισμού του Διευρωπαϊκού Δικτύου Μεταφορών | 16.12 |

SANCO | Παρακολούθηση μεγάλων συστημάτων ΤΟ | 21.1.2009 |

SANCO | Διαχείριση επιχορηγήσεων στον τομέα της ασφάλειας τροφίμων, της υγείας και της ορθής μεταχείρισης των ζώων και της υγείας των φυτών | 30.1.2009 |

Διαρθρωτικά μέτρα |

REGIO | Επαλήθευση των δημοσιονομικών διορθώσεων και ανακτήσεων στον τομέα των διαρθρωτικών ταμείων | 14.11 |

EMPL | Επαλήθευση των δημοσιονομικών διορθώσεων και ανακτήσεων στον τομέα των διαρθρωτικών ταμείων | 14.11 |

REGIO | Σύστημα εσωτερικού ελέγχου για τη διαχείριση της νέας περιόδου προγραμματισμού των διαρθρωτικών ταμείων – Φάση I | 19.11 |

EMPL | Σύστημα εσωτερικού ελέγχου για τη διαχείριση της νέας περιόδου προγραμματισμού των διαρθρωτικών ταμείων – Φάση I | 19.11 |

REGIO | Παρακολούθηση των δημοσιονομικών διορθώσεων στο ταμείο συνοχής (2006) | 12.12 |

Εξωτερικές πολιτικές |

AIDCO | Δεύτερος έλεγχος παρακολούθησης του εμπεριστατωμένου λογιστικού ελέγχου | 20.6 |

AIDCO | Διαδικασίες δημοσιονομικής διαχείρισης στη Διεύθυνση C σχετικά με τις αποκεντρωμένες αντιπροσωπίες** | 30.6 |

AIDCO | Δημοσιονομική διαχείριση των περιφερειακών έργων | 18.7 |

ELARG | Παρακολούθηση των δραστηριοτήτων των εκ των υστέρων ελέγχων | 18.7 |

ELARG | Αξιολόγηση του σταδίου προετοιμασίας/έναρξης υπηρεσίας των αντιπροσωπιών στα Βαλκάνια | 17.12 |

AIDCO | Δημοσιονομική διαχείριση των κυριότερων προγραμμάτων της διεύθυνσης B | 22.12 |

AIDCO, ECHO | Παρακολούθηση της εφαρμογής FAFA (Χρηματοδοτική και διοικητική συμφωνία-πλαίσιο με τα Ηνωμένα Έθνη) | 22.1.2009 |

RELEX | Παρακολούθηση των δραστηριοτήτων των εκ των υστέρων ελέγχων | 23.1.2009 |

* Κοινός έλεγχος/παρακολούθηση με το κλιμάκιο εσωτερικού ελέγχου (ΚΕΕ) της οικείας ΓΔ.

** Έλεγχος που διεξήχθη με το ΚΕΕ της ΓΔ AIDCO σε συνεργασία με την ΕΕΕ.

2.4. Αποδοχή των συστάσεων και απόψεις των ελεγχομένων και των ενδιαφερομένων μερών

Το 2008 το ποσοστό αποδοχής των συστάσεων ελέγχου εκ μέρους των ελεγχθέντων ανήλθε σε 99,4%.

Έλεγχοι στην Επιτροπή και τους εκτελεστικούς οργανισμούς |

Συστάσεις | Εγκρί-θηκαν | Απορρί-φθηκαν | % | Σύνολο |

Ζωτικής σημασίας | 0 | 0 | 0 | 0 |

Πολύ σημαντικές | 150 | 2 | 46 | 152 |

Σημαντικές | 160 | 0 | 49 | 160 |

Επιθυμητές | 15 | 0 | 5 | 15 |

Οι απαντήσεις των υπηρεσιών που ελέγχθηκαν σχετικά με την έκταση και τη διεξαγωγή του ελέγχου απέδωσαν μέσο αποτέλεσμα 1,74 σε μια κλίμακα που κυμαίνεται από το 1 (ανώτατη τιμή) έως το 4 (κατώτατη τιμή), σε σύγκριση με 1,86 για το 2007 και 1,95 για το 2006. Σύμφωνα με πρόσφατη έρευνα που πραγματοποιήθηκε μεταξύ των ενδιαφερομένων στις αρχές του 2009, το 0,8% των ερωτηθέντων θεωρεί ότι η ΥΕΕ ακολουθεί μια σαφή στρατηγική ελέγχου, το 83,1% θεωρεί ότι οι έλεγχοι πραγματοποιήθηκαν κατά τρόπο έντιμο, αντικειμενικό και δίκαιο και το 61,5% είναι της γνώμης ότι οι συστάσεις της ΥΕΕ είναι χρήσιμες. Συνολικά, το 86,2% θεωρεί ότι το έργο της ΥΕΕ συμβάλλει στην ποιότητα των συστημάτων διαχείρισης και ελέγχου της Επιτροπής.

3. Κύριες διαπιστώσεις και συστάσεις

Δεοντολογία

Ένας έλεγχος στο δεοντολογικό πλαίσιο της Επιτροπής σε δύο οριζόντιες και τέσσερις επιχειρησιακές ΓΔ κατέληξε στο συμπέρασμα ότι το δεοντολογικό πλαίσιο είναι επαρκώς υγιές και πλήρες και ότι οι ΓΔ που ελέγχθηκαν είχαν πρόσφατα λάβει ή ελάμβαναν εκείνο τον καιρό πρόσθετα μέτρα για να ευαισθητοποιήσουν σχετικά το προσωπικό ή να βελτιώσουν το δεοντολογικό πλαίσιο.

Με τον έλεγχο διαπιστώθηκε ότι ήταν αναγκαίο να διευκρινιστούν περισσότερο οι υφιστάμενοι κανόνες σχετικά με δώρα, παροχή φιλοξενίας και την αναφορά σύγκρουσης συμφερόντων σε συνδυασμό με τον καθορισμό κατευθύνσεων από τις κεντρικές ΓΔ και εντονότερη παρακολούθηση της εφαρμογής των κανόνων αυτών.

Η ευαισθητοποίηση όλου του προσωπικού σχετικά με τις υποχρεώσεις του, τόσο τώρα όσο και μετά από απασχόληση στην Επιτροπή, καθώς και η κοινοποίηση στο προσωπικό των εκτελεστικών μέτρων βελτιώνονται συνεχώς.

Συμβάσεις προμηθειών και διαχείριση επιχορηγήσεων

Η σειρά των ελέγχων για τις συμβάσεις προμήθειας και την παροχή υπηρεσιών στον τομέα της πληροφορικής συμπληρώθηκε με τον έλεγχο μίας επιχειρησιακής ΓΔ και μια επιστολή συστάσεων για σύμβαση προμήθειας και παροχή υπηρεσιών στον τομέα της πληροφορικής.

Οι βελτιώσεις στον τομέα αυτό έχουν επικεντρωθεί στην ενίσχυση της κεντρικής διαχείρισης για την παροχή στήριξης και καθοδήγησης, στενότερο συντονισμό σε επίπεδο Επιτροπής για να εξασφαλιστεί ο καλύτερος δυνατός καθορισμός των προτεραιοτήτων, καθώς και η μεγαλύτερη συμμετοχή της υψηλότερης ιεραρχίας των ΓΔ στην ανάπτυξη και την παρακολούθηση της εφαρμογής των στρατηγικών προμηθειών.

Εκτός από τις εκθέσεις για την προμήθεια υλικού πληροφορικής, δύο έλεγχοι παρακολούθησης και τρεις νέοι έλεγχοι αφορούσαν διαδικασίες συμβάσεων προμηθειών ή/και διαχείρισης επιχορηγήσεων. Τα θέματα που εντοπίστηκαν κατά τους ελέγχους αυτούς περιελάμβαναν την συγκέντρωση επί περιορισμένου αριθμού αναδόχων (όπως στην προμήθεια υλικού πληροφορικής) που θα μπορούσε να μειωθεί με την ανάληψη τυπικής στρατηγικής ανάθεσης σε εξωτερικούς συνεργάτες. Σημειώθηκε η απουσία πάγιου εγχειριδίου συμβάσεων, συνεκτικού συστήματος διαχειριστικών πληροφοριών, καθώς και ολοκληρωμένης γενικού φάσματος στρατηγικής για τον έλεγχο των κονδυλίων, ενώ ήταν αναγκαίο να βελτιωθούν οι όροι εντολής και οι τεχνικές προδιαγραφές, η επαρκέστερη παρακολούθηση των συμβάσεων και η υποβολή σχετικών εκθέσεων, καθώς και η καλύτερη διαχείριση του όγκου εργασίας.

Εκτελεστικοί οργανισμοί

Καθώς συνεχίζει να αυξάνεται ο αριθμός των εκτελεστικών οργανισμών, έρχονται στο προσκήνιο όλο και περισσότερα θέματα σχετικά με τους ελέγχους.

Το 2008 ολοκληρώθηκαν 4 έλεγχοι εκτελεστικών οργανισμών σχετικοί με το σύστημα εσωτερικού ελέγχου, τη διαχείριση, την ανάθεση και η σύναψη συμβάσεων, τον διοικητικό προϋπολογισμό ή τις ανακτήσεις ποσών[3]. Αν και τα αποτελέσματα ήσαν σε γενικές γραμμές μάλλον θετικά, τα πορίσματα επηρεάστηκαν κυρίως από το γεγονός ότι η παρατεταμένη περίοδος εκκίνησης των οργανισμών είχε ως επίπτωση τη μη συμμόρφωση ούτε με τον δημοσιονομικό κανονισμό των εκτελεστικών οργανισμών (δηλ. την αρχή του ελέγχου από δεύτερο πρόσωπο) ούτε με τη νομική βάση (σύνθεση της συντονιστικής επιτροπής, δημοσίευση των προϋπολογισμών και συμμόρφωση με τα διεθνή λογιστικά πρότυπα), τη μη μεταφορά των πάγιων στοιχείων από τη "μητρική" ΓΔ στους εκτελεστικούς οργανισμούς της ή την ανάγκη να εναρμονιστούν οι διαδικασίες της μητρικής ΓΔ.

Ζητήματα τεχνολογίας των πληροφοριών

Οι εκτεταμένες ελεγκτικές εργασίες που αφορούν θέματα πληροφορικής (πλην των συμβάσεων προμήθειας) συνεχίστηκαν με μία επιστολή ελέγχου, 6 εκθέσεις ελέγχου και 5 εκθέσεις παρακολούθησης.

Ολοκληρώθηκαν 5 εκθέσεις παρακολούθησης της τοπικής διαχείρισης ΤΠ. Σε τρεις περιπτώσεις υλοποιήθηκαν σχεδόν πλήρως τα αντίστοιχα σχέδια δράσης. Σε μία περίπτωση όμως σχεδόν το 50% των μέτρων του σχεδίου δράσης σημείωσε καθυστέρηση, και σε μία άλλη το 1/3 των συστάσεων βρισκόταν ακόμα στο στάδιο της εφαρμογής.

Δύο νέες εκθέσεις κάλυψαν τη διαχείριση συστημάτων αναζήτησης πληροφοριών. Μία από αυτές κατέληξε στο συμπέρασμα ότι, λόγω ειδικότερα της έλλειψης εναρμονισμένων επιχειρηματικών μεθόδων, δεν υπάρχει επαρκής ασφάλεια ως προς τις διαδικασίες που ελέχθησαν. Συχνοί κίνδυνοι ήσαν οι καθυστερήσεις των έργων, πιθανή έλλειψη διαθεσιμότητας των συστημάτων, δυσλειτουργία διαφόρων ενοτήτων πληροφορικής και θέματα ασφαλείας όπως η ανεπαρκής προστασία του υλικού ΤΠ και η έλλειψη ελέγχων για να διασφαλίζεται η ασφάλεια ως προς το λογισμικό και την ακεραιότητα του υλικού πληροφορικής. Οι δύο αυτοί έλεγχοι οδήγησαν επίσης αφενός σε πιο συστημικές παραμέτρους που λαμβάνονται υπόψη από τις αρμόδιες ΓΔ με σκοπό να επεκταθεί ο ρόλος της μικτής συντονιστικής επιτροπής και έργων ΤΠ για την επίβλεψη όλων των κοινών και επιμερισμένων συστημάτων και έργων ΤΠ στο πλαίσιο της οικογένειας "έρευνα", και αφετέρου στην ανάπτυξη αρχιτεκτονικής συστημάτων ΤΠ που θα εξασφαλίζει τη συνοχή των επιχειρηματικών μεθόδων και τη διαλειτουργικότητα των ΤΠ.

Το δίκτυο εταιρικών δεδομένων είναι μία από τις επτά εταιρικές υπηρεσίες πληροφορικής που χαρακτηρίστηκαν ως ζωτικής σημασίας για ολόκληρη την Επιτροπή στο πλαίσιο των σχεδίων επιχειρηματικής συνέχειας. Αν και παρέχονται επαρκείς εγγυήσεις ως προς τη λειτουργία του δικτύου εταιρικών δεδομένων, είναι αναγκαίο να βελτιωθεί η διαχείριση του δικτύου (με ενίσχυση της διαχείρισης των αλλαγών στη γενική σύνθεση του δικτύου και με την παροχή πλήρους καταλόγου των υπηρεσιών που προσφέρονται στους χρήστες) και τους μηχανισμούς λογικής ασφάλειας (μεταξύ άλλων, με την καθιέρωση κεντρικών προτύπων ασφάλειας και κατευθυντήριων γραμμών για να κατοχυρωθεί η ασφάλεια του συστήματος και η συνέχεια της υπηρεσίας). Ο έλεγχος επισήμανε θέματα διακυβέρνησης στο πλαίσιο της ασφάλειας των συστημάτων πληροφορικής στα οποία οφείλονταν σημαντικές καθυστερήσεις στην εκπόνηση των κανόνων εκτέλεσης και στην αποτελεσματική εφαρμογή ορισμένων μέτρων ασφαλείας. Για να αντιμετωπιστεί αυτό το πρόβλημα, ο έλεγχος σύστησε συγκεκριμένα να διευκρινιστεί επακριβέστερα ο ρόλος των ADMIN/DS και DIGIT ως προς την ασφάλεια ΤΠ καθώς και στενή, διαρθρωμένη συνεργασία μεταξύ ADMIN/DS και DIGIT για την ανάπτυξη προτύπων ασφαλείας της ΤΠ με βάση τη διαθέσιμη τεχνογνωσία.

Ανακτήσεις ποσών και δημοσιονομική διόρθωση

Μια ελεγκτική αποστολή σε δύο οριζόντιες και 4 επιχειρησιακές ΓΔ αφορούσε τη διαχείριση της ανάκτησης αχρεωστήτως καταβληθέντων ποσών στο πλαίσιο κεντρικής διαχείρισης[4]. Έγιναν συστάσεις για κάθε φάση της διαδικασίας ανάκτησης: σε διάφορες επιχειρησιακές ΓΔ είναι αναγκαία καλύτερα μέσα παρακολούθησης ώστε να παρέχονται λεπτομερέστερες και ενημερωμένες πληροφορίες και να επισημαίνονται έτσι τα αχρεωστήτως καταβληθέντα ποσά· πρέπει να γίνονται συστηματικότερες προβλέψεις και παρακολούθηση των εσόδων ώστε να εξασφαλίζεται η έκδοση όλων των ενταλμάτων είσπραξης, σε συνδυασμό με στενή παρακολούθηση των προθεσμιών για την αποστολή επιστολής προκαταρτικής ενημέρωσης και την έκδοση ενταλμάτων είσπραξης· και τέλος, πρέπει να συντομευθούν οι διαδικασίες ανάκτησης και να συνοδεύονται από συστηματική παρακολούθηση. Επισημάνθηκε ένα συγκεκριμένο θέμα σε έναν εκτελεστικό οργανισμό που ελέγχθη υπό αυτό το πρίσμα: επειδή οι εκτελεστικοί οργανισμοί διαθέτουν ίδια νομική προσωπικότητα και ως εκ τούτου δικές τους νομικές μονάδες, η Επιτροπή δεν είναι αρμόδια όταν εκδίδεται ένταλμα είσπραξης από οργανισμό ή όταν η απόφαση που στηρίζει αυτή την έκδοση αμφισβητείται από τον συμβαλλόμενο. Σε μερικές περιπτώσεις υπάρχει κίνδυνος αναποτελεσματικής ανάκτησης αχρεωστήτως καταβληθέντων κονδυλίων. Εφόσον δεν υπάρχουν νομικοί περιορισμοί, ο κίνδυνος αυτός μειώνεται με τη σύναψη συμφωνίας μεταξύ των δύο υπηρεσιών, της νομικής μονάδας του εκτελεστικού οργανισμού και της Νομικής Υπηρεσίας της Επιτροπής, στην οποία ορίζονται οι προϋποθέσεις υπό τις οποίες η δεύτερη παρέχει νομική στήριξη στους οργανισμούς κατά τη διαδικασία ανάκτησης.

Δύο έλεγχοι αφορούσαν δημοσιονομική διόρθωση και ανακτήσεις ποσών στα διαρθρωτικά ταμεία. Από τις ΓΔ που ασχολούνται με τα διαρθρωτικά ταμεία καταβλήθηκαν σημαντικές προσπάθειες για την υλοποίηση ενεργειών που είχαν καθοριστεί στο σχέδιο δράσης εντός των απαιτούμενων προθεσμιών, και η ΥΕΕ αναγνώρισε τον πολύπλοκο χαρακτήρα των διαδικασιών δημοσιονομικής διόρθωσης τόσο στο επίπεδο της Επιτροπής όσο και σε σχέση με την υποβολή εκθέσεων από τα κράτη μέλη. Στις εκθέσεις συμπεριλαμβάνονταν θέματα προς εξέταση σχετικά με την ανάγκη εναρμονισμένης προσέγγισης ως προς την χρονική στιγμή που λαμβάνονται υπόψη οι προβλέψεις εσόδων και τη διαδικασία για τις τριμηνιαίες εκθέσεις περί δημοσιονομικών διορθώσεων προς την ΓΔ BUDG. Ανασκοπήσεις όλων των ενδεχόμενων δημοσιονομικών διορθώσεων κατά την πορεία και σχετικά με την έγκαιρη ολοκλήρωση των ελέγχων που συμβάλλουν στη διαδικασία δημοσιονομικής διόρθωσης θα αυξήσουν σημαντικά την ικανότητα παρακολούθησης της Επιτροπής.

Ένας έλεγχος για την ανάκτηση προστίμων δεν εμφάνισε σημαντικές αδυναμίες ως προς την αποτελεσματικότητα της διαδικασίας ανάκτησης.

PMO (δημοσιονομική διαχείριση και δημοσιονομικά κυκλώματα)

Ένας έλεγχος παρακολούθησης των δημοσιονομικών κυκλωμάτων και της δημοσιονομικής διαχείρισης στο PMO κατέληξε στο συμπέρασμα ότι οι συστάσεις δεν είχαν τεθεί σε επαρκώς αποτελεσματική εφαρμογή. Αυτό οφειλόταν κυρίως στις δυσκολίες που αντιμετωπίστηκαν στην εφαρμογή του νέου συστήματος πληροφορικής για τη διαχείριση των σταδιοδρομιών, των δικαιωμάτων και της μισθοδοσίας (SYSPER2, IRIS και NAP). Ήταν ακόμα αναγκαίο να εξασφαλιστεί η ποιότητα (ακρίβεια και πληρότητα) των προσωπικών δεδομένων, η διαλειτουργικότητα των σχετικών συστημάτων καθώς και το γεγονός ότι όλα τα αναγκαία έγγραφα που αφορούν τα πρόσωπα διατηρούνται σε ένα ενιαίο σφαιρικό σύστημα πληροφοριών. Άλλες εκκρεμούσες συστάσεις αφορούν την ανάγκη να γίνουν αυστηρότεροι οι επιχειρησιακοί και οι εκ των υστέρων έλεγχοι και η διαχείριση των ατομικών φακέλων, καθώς και την ανάγκη ενός ενημερωμένου πίνακα για την εκχώρηση αρμοδιοτήτων, τις διαδικασίες τεκμηρίωσης καθώς και καταλόγους ελέγχου και περιγραφών καθηκόντων.

Για τη διαχείριση των πληρωμών δαπανών για αποστολές, ο έλεγχος συνέστησε να βελτιωθεί το σύστημα των εκ των υστέρων ελέγχων, με σκοπό να μειωθεί ο αριθμός των σφαλμάτων, και να επιταχυνθεί η κατάρτιση των υπαλλήλων πληρωμών για να αποφεύγονται οι λανθασμένες ή πολλαπλές πληρωμές. Η διοίκηση του PMO κατάρτισε ένα σχέδιο δράσης για να αντιμετωπιστούν αυτά τα θέματα.

Ασφάλεια

Ένας έλεγχος της ΥΕΕ για την παρακολούθηση της ασφάλειας στην Επιτροπή, όπως την διαχειρίζεται η Διεύθυνση Ασφαλείας της DG ADMIN, κατέληξε σε ορισμένες συστάσεις που αφορούσαν, μεταξύ άλλων, την ανάγκη να βελτιωθούν τα ακόλουθα σημεία: το ρυθμιστικό πλαίσιο και οι διμερείς ρυθμίσεις, ο προσδιορισμός των ρόλων και των αρμοδιοτήτων των τοπικών υπαλλήλων ασφαλείας, η διαδικασία πιστοποιητικού ασφαλείας, η συστηματική υποβολή εκθέσεων για την κατάσταση της ασφάλειας στην Επιτροπή στο σύνολό της, και οι κανόνες προστασίας ευαίσθητων μη απόρρητων πληροφοριών. Τα αποτελέσματα αυτού του ελέγχου θα περιληφθούν στην ανασκόπηση της διοίκησης για την πολιτική ασφαλείας εντός της Επιτροπής.

Εξωτερικές πολιτικές

Οι εκθέσεις παρακολούθησης σχετικά με τις εξωτερικές πολιτικές κατέδειξαν ότι η Επιτροπή θα πρέπει να δώσει ιδιαίτερη προσοχή στην εφαρμογή παλαιότερων συστάσεων στον τομέα αυτό[5].

Ο έλεγχος παρακολούθησης της Χρηματοδοτικής και Διοικητικής Συμφωνίας FAFA επιβεβαίωσε ότι χάρη σε σημαντικά επιτεύγματα έχει καταστεί δυνατή η πλήρωση των πέντε από τις οκτώ συστάσεις. Εντούτοις, υπήρχαν ακόμα ορισμένες καθυστερήσεις ως προς την εφαρμογή, ειδικότερα της εκκρεμούσας σύστασης να συμφωνηθούν περαιτέρω μέσα εξασφάλισης εγγυήσεων από τα Ηνωμένα Έθνη.

Ολοκληρώθηκαν τρεις νέοι έλεγχοι[6] σχετικά με την εξωτερική πολιτική, δύο εκ των οποίων συνοδεύονταν από εν μέρει μη ικανοποιητική ελεγκτική γνώμη. Στην περίπτωση του ελέγχου για τη διαχείριση των περιφερειακών έργων, αυτό οφειλόταν σε σημαντικές παρατηρήσεις που αφορούσαν τη γραμματεία της SADC (Κοινότητα για την ανάπτυξη της Νότιας Αφρικής), σε συνδυασμό με την κατάσταση της αντιπροσωπίας της ΕΚ στη Μποτσουάνα. Άλλα θέματα που αναφέρθηκαν ήσαν η σοβαρή έλλειψη προσωπικού, η μακρά φάση της συνεδρίασης έναρξης του σχεδίου, η έλλειψη εναρμονισμένων διαδικασιών του ΕΤΑ (Ευρωπαϊκό Ταμείο Ανάπτυξης) και της SADC, η περιορισμένη ενσωμάτωση εθνικών και περιφερειακών στοιχείων, και, γενικότερα, οι μηχανισμοί παρακολούθησης που πρέπει να ενισχυθούν για την κοινή διαχείριση που αφορά τις περιφερειακές οργανώσεις ΑΚΕ. Στην περίπτωση του ελέγχου για τη δημοσιονομική διαχείριση του προγράμματος της Λατινικής Αμερικής, το τμήμα που κρίθηκε μη ικανοποιητικό στην ελεγκτική γνώμη (το οποίο αμφισβήτησαν οι ελεγχόμενοι) αφορούσε τις ελλείψεις που επισημάνθηκαν στο πλαίσιο των αποκεντρωμένων αντιπροσωπιών της Λατινικής Αμερικής: ανεπαρκής εκ των προτέρων αξιολόγηση ως προς τη συμμόρφωση με τον δημοσιονομικό κανονισμό και άλλες αδυναμίες που περιορίζουν σημαντικά την αξιοπιστία που αναμένεται από βασικές βαθμίδες ελέγχου (π.χ. ανεπαρκής παρακολούθηση του έργου και χαρτοφυλακίου, και χαμηλής ποιότητας υποχρεωτικός έλεγχος του έργου).

Ακόλουθες ενέργειες

Παρά τη νέα στρατηγική παρακολούθησης βάσει των κινδύνων, σημαντικό μέρος των ελεγκτικών εργασιών αφορά ακόμα την παρακολούθηση. Μία σημαντική δραστηριότητα ήταν η παρακολούθηση του εξωτερικού ελέγχου ποιότητας των εργασιών των κλιμακίων εσωτερικού ελέγχου (ΚΕΕ) για το 2007. Τα αποτελέσματα ήσαν σε γενικές γραμμές θετικά, και τα περισσότερα ΚΕΕ (26 από 29) χρειάζεται ακόμα να συμπληρώσουν ή να υλοποιήσουν εν μέρει όχι περισσότερες από δύο συστάσεις.

Οι υπόλοιποι έλεγχοι παρακολούθησης επισήμαναν 11 περιπτώσεις (που αφορούν τις υπηρεσίες AIDCO, EAC, ECFIN, ELARG, OIB, PMO, RELEX, RTD και SANCO), στις οποίες δεν έχει ακόμα υλοποιηθεί τουλάχιστον μία σύσταση. Σε πέντε από αυτές τις περιπτώσεις (που αφορούν τις υπηρεσίες OIB, PMO, AIDCO/ECHO και ELARG), η πρόοδος που σημειώθηκε στην υλοποίηση ήταν σαφώς ανεπαρκής και πάνω από τις μισές συστάσεις δεν είχαν ακόμα υλοποιηθεί.

Λεπτομερέστερη έκθεση προόδου υποβάλλεται στην επιτροπή παρακολούθησης της προόδου των εσωτερικών ελέγχων (APC) δύο φορές κατ’ έτος. Στην τελευταία διαπιστώθηκε ότι το 29% των συστάσεων (δύο από τις τρεις ζωτικής σημασίας και 41 από τις 147 πολύ σημαντικές συστάσεις) είχαν καθυστέρηση μεγαλύτερη από έξι μήνες (σε σύγκριση με το 25% του προηγούμενου έτους – επτά από τις 14 ζωτικής σημασίας και 37 από τις 138 πολύ σημαντικές συστάσεις).

4. Συμπεράσματα

Βάσει των ελέγχων και των επαληθεύσεων και άλλων συναφών εργασιών που ολοκληρώθηκαν το 2008 από την Επιτροπή αντλούνται τα ακόλουθα συμπεράσματα:

Συμπέρασμα 1: Σημειώθηκε πρόοδος, αλλά απαιτούνται περισσότερες βελτιώσεις

Κατά τη διάρκεια των ελεγκτικών της εργασιών, η ΥΕΕ παρατήρησε ότι τα συστήματα εσωτερικού ελέγχου της Επιτροπής έχουν βελτιωθεί περαιτέρω. Το 2007 εκδόθηκαν έξι ζωτικής σημασίας συστάσεις, αλλά καμία το 2008. Ο αριθμός των μη ικανοποιητικών ή εν μέρει μη ικανοποιητικών γνωμών στις νέες ελεγκτικές εκθέσεις μειώθηκε από έξι το 2007 σε τέσσερις το 2008. Ωστόσο, απαιτούνται ακόμα περισσότερες βελτιώσεις:

Για παράδειγμα, μπορούν ακόμα να βελτιωθούν μερικές πλευρές της δημοσιονομικής διαχείρισης:

- σημειώθηκε σημαντική πρόοδος όσον αφορά την πληρότητα και τη συνέπεια των στατιστικών της Επιτροπής για την ανάκτηση ποσού/δημοσιονομική διόρθωση. Για παράδειγμα, οι ΓΔ REGIO και DG EMPL, σε συνεργασία με τη ΓΔ BUDG, έχουν αναλάβει την εκπόνηση ενός γενικού πίνακα για τις δημοσιονομικές διορθώσεις (που έχουν ήδη πραγματοποιηθεί ή πραγματοποιούνται): αυτό θα ενισχύσει σε σημαντικό βαθμό την παρακολούθηση της πορείας των πολυετών ελέγχων στην επιμερισμένη διαχείριση. Εντούτοις, σε τομείς της κεντρικής διαχείρισης παρατηρείται καθυστέρηση στα εντάλματα ανάκτησης ποσών. Ως εκ τούτου, πρέπει να απλουστευτούν και να συντομευθούν οι εσωτερικές διαδικασίες ανάκτησης.

- πρέπει να επανεκτιμηθεί κατά πόσον είναι σκόπιμο να εφαρμοστεί το όριο του 2% σημαντικότητας του σφάλματος τόσο στις κανονικές δημοσιονομικές συναλλαγές όσο και σε ορισμένα ιδιαίτερα σύνθετα ή εξαιρετικά ευαίσθητα έργα. Η προτεινόμενη έννοια του "αποδεκτού κινδύνου σφάλματος" – αν και όποτε εγκριθεί από το Συμβούλιο και το Κοινοβούλιο – θα ήταν καταλληλότερη και θα βελτίωνε στο μέλλον το επιτεύξιμο επίπεδο των εύλογων διασφαλίσεων της δημοσιονομικής διαχείρισης σε ορισμένους τομείς,

- επεσημάνθη η ανάγκη αυστηρής παρακολούθησης των διαδικασιών συμβάσεων προμηθείας, ιδιαίτερα στις περιπτώσεις που σημαντικά τμήματα των ανατιθέμενων δραστηριοτήτων χορηγούνται σε ολίγους προσφέροντες, εκθέτοντας την Επιτροπή σε κινδύνους συγκέντρωσης αγορών.

Όσον αφορά την ασφάλεια, έχει σημειωθεί σημαντική πρόοδος και οι έλεγχοι παρακολούθησης επιβεβαίωσαν ότι επιλύθηκαν πλέον οι δυσχέρειες που είχαν προκύψει κατά την εξασφάλιση ότι οι σχετικές αντιπροσωπίες της Επιτροπής ήσαν πλήρως εξοπλισμένες για τον χειρισμό εμπιστευτικών κοινοτικών πληροφοριών. Τα πορίσματα των ελέγχων συνέβαλαν επίσης στην γενική ανασκόπηση της πολιτικής της Επιτροπής για τν ασφάλεια, που έγινε το 2008.

Τα πρότυπα δεοντολογίας απαιτούν διαρκή προσοχή, και καθ’ όλη τη διάρκεια του έτους εγκαινιάστηκαν πρωτοβουλίες σε επίπεδο ΓΔ και σε κεντρικό επίπεδο για να ενισχύσουν περισσότερο το πλαίσιο δεοντολογίας της Επιτροπής και να ευαισθητοποιήσουν το προσωπικό. Η ΥΕΕ δεν έχει εκδώσει ακόμα ελεγκτική γνώμη σχετικά με το πλαίσιο δεοντολογίας της Επιτροπής, αλλά θα ακολουθήσει ένα πρόγραμμα ενεργειών μέχρι το 2010.

Συνεχιζόμενη πρόκληση αποτελεί η έγκαιρη υλοποίηση από τις υπηρεσίες της Επιτροπής των ζωτικής σημασίας και των πολύ σημαντικών συστάσεων. Η επιτροπή παρακολούθησης της προόδου των εσωτερικών ελέγχων, επικουρούμενη από την ΥΕΕ, ζητά από τις ΓΔ να υποβάλλουν εκθέσεις σχετικά με την εφαρμογή των οικείων σχεδίων δράσης. Εκδίδει υπενθυμιστικά σημειώματα προς τα αρμόδια μέλη της Επιτροπής, τα οποία είναι συνήθως αποτελεσματικά, βελτιώνουν την παρακολούθηση και διευκολύνουν την επανεκτίμηση των κινδύνων που έχουν απομείνει.

Συμπέρασμα 2: ΤΠ

Οι εκτεταμένες εργασίες έλεγχου θεμάτων που αφορούν τις ΤΠ κατέδειξαν τη σημασία ενός αποτελεσματικού και αποδοτικού περιβάλλοντος για την επιτυχή υλοποίηση των πολιτικών της Επιτροπής. Όλο και μεγαλύτερη σημασία φαίνεται να λαμβάνουν οι εντονότερες προσπάθειες παρακολούθησης προηγούμενων συστάσεων, μια ολοκληρωμένη προσέγγιση των συστημάτων με σκοπό την απόκτηση γενικής εικόνας όλων των εξελίξεων της πληροφορικής ανά πάσα στιγμή, και η ανάγκη συνεκτικών ρυθμίσεων ασφάλειας που θα εγγυώνται, μεταξύ άλλων, την επιχειρηματική συνέχεια. Σημαντικοί παράγοντες επιτυχίας είναι επίσης η καλύτερη διαχείριση των έργων και των παρόχων υπηρεσιών.

Συμπέρασμα 3: Γερά θεμελιωμένη ελεγκτική νοοτροπία

Ο δεύτερος εξωτερικός έλεγχος ποιότητας της ΥΕΕ κατέδειξε ότι η υπηρεσία συμμορφώνεται πλήρως με τα "Διεθνή πρότυπα για την επαγγελματική άσκηση του εσωτερικού ελέγχου". Η ΥΕΕ είναι ένας άρρητα συνδεδεμένος και αποδεκτός κινητήριος μοχλός θετικών αλλαγών στην Επιτροπή, που καλύπτει, από κοινού με τα κλιμάκια εσωτερικού ελέγχου, όλους τους εντοπισθέντες κινδύνους με το στρατηγικό ελεγκτικό σχέδιο 2007-2009.

Αν και το ελεγκτικό σχέδιο της ΥΕΕ επικεντρώνεται σε μεγάλο βαθμό στη δημοσιονομική διαχείριση, καλύπτει επίσης τομείς όπως η διακυβέρνηση (π.χ. τη δεοντολογίας), τις ΤΠ, την ασφάλεια και διαδικαστικά θέματα (π.χ. την εφαρμογή του κοινοτικού δικαίου). Όπως αναφέρεται στην παρούσα έκθεση, το ελεγκτικό έργο της ΥΕΕ συμβάλλει στο να επισημανθούν κίνδυνοι και τομείς για να βελτιωθεί ο έλεγχος των κινδύνων: είναι ως εκ τούτου σημαντικό να συνεχίσει να τυγχάνει προσοχής σε ολόκληρη την Επιτροπή ο έλεγχος των μη δημοσιονομικών κινδύνων.

[1] Στην παρούσα έκθεση περιελήφθησαν επίσης μερικές εκθέσεις που συντάχθηκαν το 2008 αλλά ολοκληρώθηκαν στις αρχές του 2009.

[2] Στην παρούσα έκθεση περιελήφθησαν επίσης μερικές εκθέσεις που συντάχθηκαν το 2008 αλλά ολοκληρώθηκαν στις αρχές του 2009.

[3] Βλ. τμήμα περί ανακτήσεων.

[4] Ο έλεγχος κάλυψε επίσης την ανάκτηση των υπό όρους χορηγηθέντων δανείων (σχετικά με τα έργα MEDIA).

[5] Στην περίπτωση της δεύτερης παρακολούθησης του εμπεριστατωμένου ελέγχου της ΓΔ AIDCO, έξι από τις 22 συστάσεις είχαν πάνω από ένα έτος καθυστέρηση σε σχέση με την αρχική προθεσμία, και στην περίπτωση της παρακολούθησης των εκ των υστέρων ελέγχων στη ΓΔ ELARG δέκα από τις 15 συστάσεις ευρίσκονταν ακόμα στο στάδιο υλοποίησης ενώ δύο είχαν τροποποιηθεί σε νέα σύσταση.

[6] Εκ των οποίων ένας διεξήχθη από το ΚΕΕ της ΓΔ AIDCO σε συνεργασία με την ΥΕΕ.